Diari Oficial de la Generalitat Valenciana


Sumari del DOGV 8908, del 18-09-2020 (2020/7440)

RESOLUCIÓ de 14 de setembre de 2020, del president de Turisme Comunitat Valenciana, de denegació d'ajudes 2020, programa 1, Foment de la competitivitat empresarial; programa 2, Suport a activitats esportives i culturals d'impacte turístic internacional, i programa 3, Impuls al màrqueting de producte turístic de la Comunitat Valenciana, destinats a la millora de la competitivitat dels serveis i productes turístics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8908

Data del DOGV
:   18-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7440


Data del document
:   14-09-2020

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de setembre de 2020, del president de Turisme Comunitat Valenciana, de denegació d'ajudes 2020, programa 1, Foment de la competitivitat empresarial; programa 2, Suport a activitats esportives i culturals d'impacte turístic internacional, i programa 3, Impuls al màrqueting de producte turístic de la Comunitat Valenciana, destinats a la millora de la competitivitat dels serveis i productes turístics de la Comunitat Valenciana. [2020/7440]  
  
  
Antecedents de fet  
  
Primer. Per la Resolució de 10 de desembre de 2019, del president de Turisme Comunitat Valenciana, publicada en el Diari Oficial de la Generalitat Valenciana núm. 8700, del dia 18 de desembre de 2019, es convoquen les ajudes dirigides a empreses, associacions, federacions i fundacions per a l'any 2019 d'aquesta entitat destinades a la millora de la competitivitat dels serveis i productes turístics de la Comunitat Valenciana, emmarcades en els programes que figuren a continuació:  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
- Programa 4: Impuls a activitats musicals d'impacte turístic.  
  
Segon. Amb diferents dates, van tindre entrada en Turisme Comunitat Valenciana diverses sol·licituds d'ajuda acollides als programes indicats, que han donat lloc als expedients corresponents als programes 1, 2 i 3 que figuren en el document annex a la present resolució.  
  
  
Tercer. D'acord amb el que s'estableix en l'article 10.5 de la resolució de convocatòria, s'ha reunit la comissió d'avaluació de les ajudes, en sessions de data 21 de juliol de 2020, per a emetre informe i valorar les sol·licituds desfavorables i favorables presentades als programes següents:  
Programa 1: Foment de la competitivitat empresarial.  
Programa 2: Suport a activitats esportives i culturals d'impacte turístic internacional.  
Programa 3: Impuls al màrqueting de producte turístic de la Comunitat Valenciana.  
La comissió ha adoptat, entre d'altres, els acords següents:  
  
«Emetre un informe desfavorable sobre les sol·licituds que figuren en document annex III, ?Expedients desfavorables P1, P2 i P3- de la present acta, perquè no es corresponen amb el projecte, l'objecte o les actuacions subvencionables establits en la convocatòria d'ajudes, perquè el sol·licitant no compleix els requisits per a ser beneficiari de les ajudes, perquè el cost subvencionable és inferior al que estableix en la resolució de convocatòria d'ajudes o, una vegada resoltes les sol·licituds favorables, perquè no hi ha consignació pressupostària en el programa d'ajudes corresponent.»  
«Traslladar els acords anteriors al director de Turisme Comunitat Valenciana, perquè, en compliment de l'article 10.5 de la Resolució de 10 de desembre de 2019 per la qual es convoquen les presents ajudes, emeta la proposta de resolució corresponent.»  
  
Quart. Amb data 30 de juliol de 2020, el director de Turisme Comunitat Valenciana va dictar una proposta de resolució de denegació d'ajudes a les sol·licituds a les quals es refereix l'antecedent tercer i que va ser notificada mitjançant de publicació en el Diari Oficial de la Generalitat Valenciana, del dia 5 d'agost de 2020, en què posava de manifest l'expedient als interessats i concedia un termini de deu dies per a la presentació d'al·legacions.  
   
Cinquè. Finalitzat el termini establit en la mencionada proposta de resolució, els representants de les empreses Tennium Spain SL(exp. DCV-61-20), Club de Tenis El Collao (exp. DCV-8-20), Licanus SL (exp.Mkv-110-20) Fabrizio Muzzati Ragot/Aquiestoy Caravaning (Exp. Mkc-144-20,) Union Nacional De Entidades Festeras Moros Y Cristianos (Exp. Mka-143-20), Viunatura, Sl. (Exp.mkc-87-20), Esport Actiu Promocions I Serveis Esportius Sl. (Exp.mkv-131-20,) Neto Estudio Creativo Sl (Exp.mkv-90-20), Cooperativa Agrícola Utiel (Exp.cv Mkv-163-20,Centro Canino Koira Sl (Exp.mkv-150-20) i Manuel Beltran Boix (exp. MKC-96-20) han presentat al·legacions, i no són objecte de la present la resolució i es limiten els efectes d'aquesta a aquells expedients els sol·licitants dels quals no han presentat al·legacions. i que són els que s'annexen a la present resolució.  
  
  
Fonaments de dret  
  
Primer. La Resolució de 10 de desembre de 2019, del president de Turisme Comunitat Valenciana, per la qual es convoquen les ajudes per a l'any 2020 d'aquesta entitat dirigides a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i tota altra normativa aplicable.  
  
Segon. La competència per a dictar la present resolució l'ostenta el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans Agència Valenciana del Turisme, per canvi de denominació de l'entitat de dret públic, en virtut del que es disposa en l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana).  
  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
I. Denegar la subvenció als sol·licitants de les ajudes que es detallen en el document annex de la present resolució, amb la indicació del motiu de denegació, corresponents als programes detallats en l'antecedent primer, segons la Resolució de 10 de desembre de 2019, per la qual es regeix la present convocatòria.  
  
II. Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació de la resolució i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació de la resolució, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de setembre de 2020.- El president de Turisme Comunitat Valenciana: Francesc Colomer Sánchez.